CELEX: 62008CN0522
Language: lt
Date: 2008-11-28 00:00:00
Title: Byla C-522/08 2008 m. lapkričio 28 d. Naczelny Sąd Administracyjny (Lenkijos Respublika) pateiktas prašymas priimti prejudicinį sprendimą byloje Telekomunikacja Polska S.A. w Warszawie prieš Prezes Urzędu Komunikacji Elektronicznej

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/18
            
         2008 m. lapkričio 28 d.Naczelny Sąd Administracyjny (Lenkijos Respublika) pateiktas prašymas priimti prejudicinį sprendimą byloje Telekomunikacja Polska S.A. w Warszawie prieš Prezes Urzędu Komunikacji Elektronicznej
   
   (Byla C-522/08)
   (2009/C 69/32)
   Proceso kalba: lenkų
   Prašymą priimti prejudicinį sprendimą pateikęs teismas
   Naczelny Sąd Administracyjny
   Šalys pagrindinėje byloje
   Ieškovė: Telekomunikacja Polska S.A. w Warszawie
   Atsakovas: Prezes Urzędu Komunikacji Elektronicznej
   Prejudiciniai klausimai
   
               1.
            
            
               Ar Bendrijos teisė leidžia valstybėms narėms nustatyti visoms telekomunikacijos paslaugas teikiančioms įmonėms draudimą numatyti paslaugų teikimo sutarties sudarymui sąlygą dėl kitos paslaugos pirkimo (susietas pardavimas) ir visų pirma, ar tokia priemonė neviršija to, kas reikalinga siekiant tikslų, numatytų telekomunikacinio paketo direktyvose (2002 m. kovo 7 d. Europos Parlamento ir Tarybos direktyva 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos direktyva) (1); 2002 m. kovo 7 d. Europos Parlamento ir Tarybos direktyva 2002/20/EB dėl elektroninių ryšių tinklų ir paslaugų leidimo (Leidimų direktyva) (2); 2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) (3) bei 2002 m. kovo 7 d. Europos Parlamento ir Tarybos direktyva 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (Universaliųjų paslaugų direktyva) (4)?
            
         
               2.
            
            
               Jeigu būtų teigiamai atsakyta į pirmąjį klausimą, ar Bendrijos teisės požiūriu nacionalinė reguliavimo institucija yra kompetentinga prižiūrėti Telekomunikacijų įstatymo (Ustawa z 16 lipca 2004 r. — Prawo telekomunikacyjne (Dz. U. Nr. 171, poz. 1800 su pakeitimais) 57 straipsnio 1 dalies 1 punkte nustatyto draudimo laikymąsi?
            
         
      (1)  OL L 108, 2002 4 24, p. 7; 2004 m. specialusis leidimas lietuvių k., 13 sk., 29 t., p. 323.
   
      (2)  OL L 108, 2002 4 24, p. 21; 2004 m. specialusis leidimas lietuvių k., 13 sk., 29 t., p. 337.
   
      (3)  OL L 108, 2002 4 24, p. 33; 2004 m. specialusis leidimas lietuvių k., 13 sk., 29 t., p. 349.
   
      (4)  OL L 108, 2002 4 24, p. 51; 2004 m. specialusis leidimas lietuvių k., 13 sk., 29 t., p. 367.